Държавен вестник, бр. 31, 2026 г., стр. 11

БРОЙ  31	
Д Ъ Р Ж А В Е Н  В Е С Т Н И К 	
СТР.  11   
ник-председател на Сметната палата; автобио­
графия с приложен списък на публикации; 
диплома за висше образование № 132754 от 
25.11.1997 г., издадена от Софийския уни­
верситет „Св. Климент Охридски“; удосто­
верение с изх. № 347 от 13.04.2018 г., изда­
дено от ректора на Софийския университет 
„Св. Климент Охридски“; стр. 22, 23, 24 и 
25 от трудова книжка на Силвия Къдрева 
и стр. 1 и 6 – 13 от трудова книжка № 802 
на Силвия Къдрева; декларации от Силвия 
Къдрева: по чл. 16, ал. 1, т. 2 и 3 ЗСмП за 
съгласие за извършване на предварителна 
проверка за установяване на принадлежност 
към органите по чл. 1 от Закона за достъп 
и разкриване на документите и за обявяване 
на принадлежност на български граждани 
към Държавна сигурност и разузнавателните 
служби на Българската народна армия и по 
чл. 49, ал. 1, т. 1 от Закона за противодействие 
на корупцията във връзка с чл. 16, ал. 2 и 3 
ЗСмП.
Предложението на председателя на Смет­
ната палата за Силвия Къдрева с приложе­
ните към него документи е публикувано на 
интернет страницата на Народното събрание 
на 20.02.2025 г.
На 3.04.2025 г. Комисията по бюджет и 
финанси изслушва кандидата за замест­
ник-председател на Сметната палата Силвия 
Къдрева. За изслушването Комисията по бю­
джет и финанси изготвя доклад. В доклада е 
посочено: „Комисията по бюджет и финанси 
прие, че всички кандидати отговарят на зако­
новите изисквания за заемане на съответните 
длъжности в Сметната палата. Натрупаният 
експертен, административен и управленски 
опит от предложените кандидати, както и при­
добитите от тях квалификации и безупречна 
репутация са положителни предпоставки за 
осъществяването на дейността на Сметната 
палата“, поради което предлага на Народното 
събрание „да разгледа и гласува предложените 
кандидатури“.
На 16.05.2025 г. Народното събрание про­
вежда процедура по избор на заместник-пред­
седател на Сметната палата. Председателят на 
Комисията по бюджет и финанси представя 
на народните представители доклада за резул­
татите от изслушването на кандидата Силвия 
Къдрева, след което народните представители 
провеждат обсъждане и гласуване, като от 
гласувалите 201 народни представители 123 
гласуват „за“, 78 – „против“, въздържали се 
няма.
Според вносителя оспореното Решение на 
Народното събрание е противоконституционно 
на две основания: поради нарушение на чл. 4 
и 5 от Конституцията, обосновано с нарушение 
на чл. 16, ал. 1, т. 1 ЗСмП, и поради нарушение 
на чл. 91 във връзка с чл. 4 от Конституцията, 
обосновано с потенциален риск от институ­
ционален конфликт на интереси.
1. По твърдението за нарушение на чл. 4 
и 5 от Конституцията във връзка с чл. 16, 
ал. 1, т. 1 ЗСмП:
Основният закон в чл. 4, ал. 1 постановява, 
че България е правова държава и се управлява 
според Конституцията и законите. В своята 
практика Конституционният съд неотклонно 
утвърждава разбирането, че принципът на пра­
вовата държава задължава всички държавни 
органи и на първо място Народното събрание, 
което е ядрото на държавната власт, в дей­
ността си да спазват Конституцията и законите 
(Решение № 22 от 1996 г. по к.д. № 24/1996 г.; 
Решение № 16 от 2024 г. по к.д. № 14/2024 г.). 
Това значи, че спазването на Конституцията и 
законите е относимо и за решенията по сми­
съла на чл. 86, ал. 1 от Конституцията, които 
парламентът приема, тъй като тези решения 
по силата на ал. 2 на чл. 86 са задължителни 
за всички държавни органи, организациите и 
гражданите (Решение № 17 от 1997 г. по к.д. 
№ 10/1997 г.; Решение № 5 от 2023 г. по к.д. 
№ 5/2023 г.). В контекста на това изискване 
Съдът приема, че преценката за съответствие 
на оспорено решение на Народното събрание 
с принципа на правовата държава не може 
да бъде ограничена до съобразяването му с 
Конституцията, като се пренебрегне съот­
ветствието му с относимата правна рамка 
(Решение № 5 от 2023 г. по к.д. № 5/2023 г.).
Сметната палата е конституционно устано­
вен държавен орган (чл. 91 от Конституция­
та). Значимостта на функцията на Сметната 
палата – „да осъществява контрол за изпъл­
нението на бюджета“ – обосновава избора є 
от Народното събрание. Конституционният 
законодател е предоставил на Народното 
събрание да уреди със закон организацията, 
правомощията и реда за дейност на Сметната 
палата.
Доводите на вносителя за нарушение на 
принципа на правовата държава са свърза­
ни с твърдяно нарушение по отношение на 
Силвия Къдрева на установени в Закона за 
Сметната палата изисквания за заемане на 
длъжността заместник-председател на Смет­
ната палата – висше образование с образова­
телно-квалификационна степен „магистър“ 
и професионален стаж в областта на одита, 
административното и финансовото право, 
финансовия контрол, финансите или счето­
водството не по-малко от 15 години (чл. 16, 
ал. 1, т. 1 ЗСмП). 
Въпросите за конституционосъобразност­
та на Процедурните правила и за тяхното 
спазване, както и за спазването на другите 
законови изисквания, на които трябва да 
отговаря предложеният от председателя на 
Сметната палата за заместник-председател, 
не са поставени по делото, поради което и 
Съдът не ги обсъжда.